་བྱེད་དགོས་པ་ལས། བོད་ཁམས་སུ་ཆོས་འབྱུང་བ་ལྔ་
བརྒྱའི་ཐ་མ་ལ་བབ་པ་ལས་ཆོས་མ་བྱུང་། མུ་སྟེགས་ལ་སོགས་པའི་རྒོལ་བ་
ནི་མི་འབྱུང་ན། སངས་རྒྱས་པ་ ཉིད་ ནང་ རྩོད་པ་ ཉིད་དུ་འགྱུར་ཞེས་
གསུངས་ནས་ཉུང་དཀར་སྤར་གང་གཏད་དེ་སྐྱེལ་མི་མར་ལ་བཟློག ད་
རེ་ཞིག་ང་ལ་མི་ཡུལ་ན་གདུལ་བྱ་མེད་དེ་ལྷོ་ནུབ་མཚམས་སུ་སྲིན་པོ་འདུལ་དུ་
འགྲོ་གསུངས་ཏེ་ཆིབས་ཁ་ནས་འཕུར་ཏེ་སྤྲིན་གྱི་གསེབ་ན་ཕར་ཆོས་གོས་སྤུ་
ཪེ་གསེག་གཤང་ < ཤང་ > ཁྲོལ་ལེ་བཞུད་དོ། ། དེ་ནས་སྐྱེལ་མིས་
གསུངས་པ་བཞིན་དུ་དོང་འཕངས་ཀྱི་གསོད་མི་འབག་བྲིས་པ་བཞིན་སོང
བ་རྣམས་ལ་ཉུང༌དཀར༌བཏབ་པ་དང་། སྔ་མ་བཞིན་དུ་་འགྲོ་ནུས་པ་
དང་། སྨྲ་ཤེས་པར་གྱུར་ཏོ། ། སྐྱེལ་མི་རྣམས་སླར་ཕོ་བྲང་དུ་ཕྱིན་ནས་
སྔགས་མཁན་ཇི་སྐད་གསུངས་པའི་ལོ་རྒྱུས་བཙན་པོའི་སྙན་དུ་གསོལ་བ་
དང་། བཙན་པོ་ཡང་ཐུགས་ལ་རབ་ཏུ་བཅགས་པར་གྱུར་ཏོ། །
དེ་ནས་ ཆོས་ ཀྱི་ མདུན་ ས་ ནི་ བྲག་ དམར་ མཚོ་ མོ་ མགུར་ དུ་ ཕུབ།
གསལ་སྣང་ ནི་ གནམ་ ཕྱི་ བ་ གཡས་ཀྱི་ ཚུགས་དཔོན་ཆོས་ཀྱི་བླར་ བསྐོས།
དུས་དེར་བོན་པོ་དང་བློན་པོ་རྣམས་ཁ་ལོག་སྟེ་ཆོས་མི་བྱེད། བོན་བྱའོ་
98

ཟེར་བས། བོ་དྷི་ས་ཏྭའི་ཞལ་ནས། · རྒྱལ་ཁམས་གཅིག༌ཏུ༌ཆོས༌ལུགས
གཉིས་བྱུང་ན་ཤིན་ཏུ་སྡིག་ཆེ། འོ་ཅག་རྩོད་པ་བྱས་ལ། ཁྱེད་རྒྱལ་ན་ང་
འགྲོ་བོན་སྤེལ། ཆོས་རྒྱལ་ན་བོན་བསྣུབས་ལ། དམ་པའི་ལྷ་ཆོས་བྱ་
གསུང་<གསུངས>།_སླད་ཀྱིས་ཆོས་དང་བོན་འགྲན་པར་ཆད་ནས་དེ་
ལ་དཔང་པོ་མེད། དེ་ནས་ཕག་གི་ལོ་ལ་བཙན་པོ་ཕོ་བྲང་ཟུར་ཕུད་སྐྱང་བུ་
ཚལ་ ན་ བཞུགས་ པའི་ ཚེ། ཆོས་ ཀྱི་ ཁ་ འཛིན་ ཞང་ ཉ་ བཟང་ དང་།
གཉེཪ་རྟག་བཙན་ལྡོང་གཟིགས་དང་། · སེང་མགོ་ལྷ་ལུང་གཟིགས་དང་།
ཉང༌ཤོ༌མ༌དང༌བཞི༌པོ༌དེ༌བོ༌དྷི་ས་ཏྭའི་ཁ་འཛིན་དང་ཤགས་འདེབས་སུ་
བསྐོས། བོན་གྱི་ཁ་འཛིན་ངམ་སྟག་ཀླུ་གོང་དང་། རྩིས་པ་ཆེན་པོ་ཁྱུང་
པོ་དུམ་ཚུགས་དང་། ཁྱུང་པོ་རྩེ་བ་དང་། ཚེ་མི་དང་། ལྕོག་ལ་སྨོན་
ལམ་འབར་ལ་སོགས་པ་ བསྐོས་ ཏེ་ རྩོད་ པ་ལས། — བོན་ ཁུངས་ ངན་ལ་
གཏན་ཚིགས་ཆུང་། ལྷ་ཆོས་ཁུངས་བཟང་ལ་རྒྱ་ཆེ། ཟབ་ལ་གཏིང་
རིང་། ཤགས་བཟང་ལ་རྣོ་སྟེ་མ་ཐུབ་ནས། འཕགས་ཡུལ་གྱི་བོན་པོས་
བདུར་པའི་ གཤིན་ ཞུགས་ པ་ ཐམས་ ཅད་ ཀྱང་ བསེ་ རགས་ སུ་ གྱུར་ པས།
ཕྱིན་ཆད་བོན་བགྱིད་དུ་མི་གནང་བར་ཆད་དོ། ། གཤིན་གྱི་ཕྱིར་གནག་
རྟ་དང་། སྲོག་ཆགས་གསོད་པ་ལ་སོགས་པ་སྲོག་གཅོད་ཅིང་ཤ་འབེབས་
སུ་མི་གནང་བར་ཆད་དོ། ། རྗེའི་སྐུའི་རིམ་གྲོ་དང་། བར་ཆད་སེལ་བ་
ལ་འདྲེ་སྲིན་ལ་དུས་བོན་རེ་བྱེད་ན་ཚེ་མི་དང་ཞང་ཞུང་མ་གཏོགས་པ་གཞན་
བགྱིད་དུ་མི་གནང་བར་བཅད། བོན་གྱི་དཔེ་ཀུན་ཆུ་ལ་བསྐུར། ལྷག་
མ་ཕྱིས་མཆོད་རྟེན་ནག་པོར་མནན། དེ་ནས་སླན་ཆད་ཆོས་བྱ་བ་དང་།
ལྷ་ཁང་གཅིག་རྩིག་པར་ཆད་པ་དང་། བློན་པོ་ཆེན་པོ་འགོས་ཁྲི་བཟང་
:
99

:
ཡབ་ལྷག་བཤུམས་པ་ལ། བཙན་པོས་བཀའ་བསྩལ་པར། ཁྱོད་ལྷ་ཆོས་
བྱ་ཞིང་ལྷ་ཁང་རྩིག་པར་མི་དགའ་འམ་ཞེས་བཀའ་བསྩལ་པ་དང་། བློན་
:
པོ་ཆེན་པོ་ཁྲི་བཟང་གིས་གསོལ་བ། ལྷ་ཆོས་ནི་བཟང་ན་ད་ཆོས་བྱཪ་ཡོད་
ཙ་ན་ ཡབ་ ལྷག་རྒས་ བཏུགས་ < གཏུགས་ > པས་ཉམས་སུ་ མི་ལོན་ཏེ།
གློ་བ་ལ་བཅགས་ལགས་མོད། རྗེ་ལྷ་གཅིག དམ་ཆོས་དེ་ཡང་གཏིང་
རེ་ཟབ། མོན་བུ་དེ་ཡང་སྨྲ་རེ་མཁས་ཞེས་གསོལ་པ་དང་། འོ་ན་བློན་
ཆེན་པོ་འོར་ཆེ་གསུངས་ནས་ཤྭ་ལ་གྱེས་སོ། །
དེ་ནས་ཤཱཀྱ་མུ་ནེ་སླར་མང་ཡུན་ < ཡུལ་ > ནས་སྤྱན་དྲངས་པར་
བྱས་ཏེ། ་ རྟ་པ་གཅིག་གི་པང་དུ་བླངས་ནས་སྤྱན་དྲངས་ཏེ་ར་མོ་ཆེར་
བཞུགས་སོ། ། དེ་ནས་ཡོས་བུའི་ལོ་ཡི་དཔྱིད་བསམ་ཡས་ཀྱི་རྨང་འདིངས་
<འདིང་>པར་ཆད་ཙ་ན། གསལ་སྣང་གིས་བླའི་གཙུག་ལག་ཁང་མ་
བརྩིགས་པར་ ཀླགས་ ཀྱི་ ལྷ་ ཁང་ བཞེངས་ སུ་ གསོལ། — སྦ་ ཕ་ ཚན་ བོན་
བགྱིད་དུ་མི་གནང་ཆོས་ལ་བཀོད། སྦ་ལྷ་གཟིགས་ཀྱིས་གྲོགས་པོ་ཉང་རོ་
ཀོང་དགེ་བའི་བཤེས་གཉེན་བྱས་ནས་ཆོས་བསླབས། དགེ་བསྙེན་གྱི་
ཁྲིམས་ལྔ་ཕོག ཉང་རོ་ཀོང༌གིས༌ཕ༌ཚན༌ཕོ༌ནུ༌དགེ་བའི་བཤེས་གཉེན་
བྱས་ནས་ཉང་ཪིལ་དཀཪ་པོཪ་བསྒྱུར། དེ་ནས་ཡོས་བུའི་ལོ་དེ་ཉིད་ལ་
བསམ་ཡས་བརྩིག་པར་ཆད་པ་དེ་བླ་བློན་ལྷ་ཁང་བརྩིག་པར་བཀའ་བསྒྲོས་
པ་ལས། བློན་པོ་འགོས་ཁྲི་བཟང་ཡབ་ལྷག་གི་མཆིད་ནས། རྗེ་གཅིག་
ལགས། ཐབས་ཀྱིས་མ་མཛད་ན་བོད་འབངས་ཁ་ལོག་ནས་དམ་པའི་
ཆོས་བགྱིར་མི་བཏུབ། _ ཐུགས་དམ་བཞེངས་པའང་མི་འགྲུབ་པས་གདམ་
ཁ་བོར་བ་ལ་སོགས་པ་བགྱི། གོར་མ་ཆག་ཅེས་མཆི། ཐབས་ཇི་ལྟར་བྱ་
100

བར་མོལ་བས། རྗེའི་བཀའ་གཉན་པས་བཀའ་ཁྲིམས་དང་བཀའ་ནན་
དྲག་ཏུ་བཀའ་བསྩལ་བར་ལྐོག་ཏུ་ཆད་ནས་བོད་འབངས་ཀུན་འཚོགས་ཏེ་
འདུས་པ་ལ་རྗེས་བཀའ་བསྩལ་པ། འཛམ་བུའི་གླིང་ན་བོད་ཀྱི་རྒྱལ་པོ་ཆེ།
བོད་ཀྱི་རྒྱལ་པོ་ལ་ང་བས་ཆེ་བ་ནི་སྔར་མ་བྱུང་ན། ང་ལ་ཕྱག་རིས་མེད་
པས། ད་ ང་ ཕྱག་ རིས་ ཆེ་བ་གཅིག་བྱེད་པས། —— ཁྱེད་ བོད་ འབངས་
མཛངས་ པ་ རྣམས་ གླེང་ ཞེས་ གསུངས་ པ་ ལ། བློན་ ཁྲི་ བཟང་ ན་ རེ།
རྗེའི་བཀའ་བསྩལ་བ་ནི་བདུད་པས་གཉན། ཁྲིམས་ཀྱི་ལ་རྩེ་ནི་དགུང་
ལས་མཐོ། ཕྱག་རྗེས་གང་མཛད་པ་བཀའ་ལུང་ཞུའོ་ཞེས་གསོལ་བ་དང་།
ལྐོག་ཏུ་གྲོས་མཛད་པ་བཞིན། རྗེའི་ཞལ་ནས། ང་མཁར་ཞང་པོ་རྒྱའི་
ཡུལ་མཐོང་བ་གཅིག་རྩིག་གམ། ཡང་ན་ཤེལ་གྱི་མཆོད་རྟེན་ ཤངས་ཪི་
ཙམ་པ་གཅིག་རྩིག་གམ། · ཡང་ན་ཝ་ལུང་གྲོག་པོ་གསེར་ཕྱེས་འགེང་ངམ།
ཡང་ན་ཧས་པོ་རི་ཟངས་ཀྱིས་བཏུམས་ལ་གཟེར་མགོ་ཐམས་ཅད་ནང་དུ་
བསྟན་པ་གཅིག་བྱའམ། ཡང་ན་གཙང་པོ་ཟངས་མའི་སྦུབས་སུ་བཅུག་
ཅིང་འཆོང་< མཆོང་ > དུ་རུང་བར་བྱའམ། ཡང་ན་ཀ་ཆུ་ཐང་ལ་ཁྲོན་
པ་འདོམ་དགུ་བརྒྱ་དང་དགུ་བཅུ་རྩ་གཅིག་འབྲུའམ། ཡང་ན་ལྷ་ཁང་བྲེ་
ཙམ་པ་གཅིག་རྩིག་གམ། དེ་རྣམས་གང་བྱེད་འདོམས་ཤིག་ཅེས་བཀའ་
བསྩལ། རྗེའི་བཀའ་ལུང་ཆེ་ལ་སྒྲུབ་དཀའ་བས་གདམ་ཁ་གང་ཡང་ཁས་
ལེན་མ་ཕོད་དེ།
འབངས་ཀུན་བྲེད་པ་དང་། ཞང་ ཉ་བཟང་ན་ རེ།
རྗེ་གཅིག་ལགས། མཁར་དེ་ ཙམ་ པ་ ཕྲས་ ན་ འཇིགས། ་ ཆེས་ ན་ མི་
འབྱོངས། ཤེལ་ རིན་ པོ་ ཆེ་ བས་ སའི་ མཆོད་ རྟེན་ དེ་ ཙམ་ པ་ ཡང་ མི་
འབྱོངས། ཝ་ལུང་གྲོག་པོ་གསེར་ཕྱེ་བས་བྱེ་མས་ཀྱང་མི་ཁེངས། ཧས་
101

པོ་རི་གཟར་གོག་ཚུན་ཆད་ཟངས་སུ་སོང་ཡང་མི་འཐུམ། གཙང་པོ་རྒུན་
སྦུབས་སུ་ཚུད་ཀྱང་དབྱར་ཆུས་འཁྱེར། _ ཁྲོན་པ་འདོམ་གང་བྲུས་ཀྱང་ཆུ་
རྡོལ་ཏེ་འོང་བས་བྲུར་མི་ཐུབ། ལྷ་ཁང་བྲེ་ཞབས་ཙམ་པ་གཅིག་བྱ། དེ་
ལས་འོས་ ཅང་ གདའ་ འམ་ ཞེས་ ཟེར་ བས། བོད་ འབངས་ ཀུན་ གྲོས་
འཆམས་ནས་དེ་ལ་འོར་ཆེས་བཏབ། དེ་ལ་བློན་རྟ་ར་ཀླུ་གོང་ཆོས་ལ་
གནག་པས། སྤ་ལྕག་ས་ལ་བརྡབས་ནས་ལྷ་ཁང་རྩིག་པ་དེ་ཆོས་ཡིན་པས་
ང་མི་དགའ། ངེད་རང་བོན་བྱ་ཟེར་བས། _ རྗེའི་ཞལ་ནས་ངའི་བཀའ་
གཅོག་པ་རྟ་ར་ཀླུ་གོང་བྱང་དུ་སྤྱུགས་ཤིག་ཅེས་གསུངས་པས། འབངས་
རྒན་མི་གཉིས་ཀྱིས་རྩྭ་ཐག་གིས་བཏགས་ཏེ་ཚེར་ལྕག་གིས་བྲབ་ཅིང་བྱང་དུ་
སྤྱུགས་སོ། ། དེ་ལ་ཀུན་བྲེད་ནས་ཅང་མི་ཟེར། །
དེ་ནས་ལྷ་ཁང་གི་ས་བརྟག་པ་ལ། བཙན་པོ་དང་། མཁན་པོ།
གསལ་སྣང་དང་། · གཉེར་ལྡོང་གཟིགས་རྣམས་ཐུགས་དམ་བྲག་དམར་
བསམ་ཡས་བཞེངས་པར་མོལ་ནས། – དེ་བཞིས་ཧས་པོ་རིའི་རྩེ་མོ་ལ་ཕྱིན་
ནས་བལྟས་པ་ལས། དེ་ཙམ་ན་བསམ་ཡས་ཀྱི་གཞི་དེ་སྐྱི་བ་ཐོ་རེ་བ་དང་།
སྒོང་ཕུང་ལྕེ་མེ་དང་། སྐྱང་གལ་མ་ཐོ་རེ། རྩི་སྐྱང་ཅན་དང་། འཇག་
སྐྱ་ཆད་དེ་མཆིས་པ་ལས། གོང་བཅད་དེ། སློབ་དཔོན་གྱིས་ས་དཔྱད་
མཛད་པ་ནི། ཤངས་ རི་ རྒྱལ་པོ་གདན་ལ་བཞུགས་པ་འདྲ་ སྟེ་ བཟང་།
རི་ནག་ལྕགས་ཕུར་བཏབ་པ་འདྲ་སྟེ་བཟང་། མེ་ཡར་དྲེལ་རྟ་ཆུ་འཐུང་བ་
འདྲ་སྟེ་བཟང་། དོལ་ཐང་དར་གྱི་ཡོལ་བ་འདྲ་སྟེ་བཟང་། ས་གཞི་འདི་
མཁར་གཞོང་ གུཪ་ གུམ་ གྱིས་ བཀང་ པ་ འདྲ་ སྟེ་ བཟང་།
ཐུགས་ དམ་
འདིར་བཞེངས་ ན་ བཟང་ བྱ་བར་བསྟན། ཕྱག་མཁར་གྱིས་ཕྱག་བྲིས་
102

མཛད། སྙད་ཆིབས་བྲེས་ཀྱི་ཪ་བ་གཅིག་རྩིག་ ཅེས་སྙད་བཏགས་ནས།
རྩྭའི་སྤྱི་བོ་བསྡུས་ཏེ་མདུད། མཐོ་ཡོར་བཞིན་དུ་བསྐོར་ནས་ཕྱི་ར་སྔོན་ལ་
བརྩིགས། དེ་ལྟར་ས་བརྟག་པའི་ཆོ་ག་བགྱིས། དེ་ནས་ས་ཆོག་བྱས་ཏེ།
ཡརབས་ཞང༌བློན༌གྱི༌བུ༌ཚ༌ཕ༌མེས༌ཕྱི་ཚང༌བ༌བཞི༌བཙན༌པོ༌དང༌ལྔ༌ལས།
བཙན་པོ་ནི་གསེར་གྱི་ནན་ཏི་གསོལ། གསེར་གྱི་འཇོར་ཕྱག་ཏུ་བསྣམས།
བུ་ཚ་རྣམས་རྒྱན་གྱིས་བརྒྱན་ཏེ་རིན་པོ་ཆེའི་སྣོད་དུ་སྦོག་སྔོན་གསལ་ནས་ཁ་
རྒྱགས་སྨྲ་ཞིང་ཐིག་འཐེན། ༑ བཙན་པོས་ཐེབས་གསུམ་བརྐོས།
བུ་ཚ་
བཞིས་རེ་མོས་ཀྱིས་བརྐོས། ཁྲུ་ གང་ ཁྲུ་ བཞི་ ཕྱིན་ པ་ དང། འབྲས་
དཀར་མོ་དང་ནས་དཀར་མོ་ཕུལ་དོ་ཙམ་མ་འདྲེས་པར་འདུག · གྲམ་པ་
དང་། གྱོ་མོ་དང་། རུས་པ་དང་། སོལ་བ་ལྟ་བུ་ནི་མ་བྱུང་།
ས་
ཞག་སྐྱ་ནར་མོ་གཅིག་བྱུང་ནས་འཇོར་བཞག དེ་ལ་མཁན་པོ་བོ་དྷི་སཏྭ་
རབ་ཏུ་དགྱེས་ཏེ། བཙན་པོའི་དབུ་ལ་ཕྱུགས་< བྱུགས་>ནས། ཕ་
ལ་ཕ་ལ་སི་ཏི་སི་ཏི་གསུངས་པས། དེ་བཙན་པོས་མ་གོ་ནས། ལོ་ཙཱ་བ་
ལ་ཨ་ཙརྱ་ ཅི་ ཟེར་ གསུངས། ལོ་ཙཱ་བ་ན་རེ། བཟང་ ངོ་ བཟང་ ངོ་།
གྲུབ་བོ་གྲུབ་བོ་ཞེས་གསུངས་ཟེར། གཞན་ཡང་བགེགས་མནན་དགོས་
ཞེས་ཀྱང་གསུངས་ནས། མཆོད་རྟེན་བཞིའི་བླ་ཕུར་བཏབ། །
དེ་ནས་རྒྱལ་པོས་སློབ་དཔོན་ལ་ལྷ་ཁང་གི་རྨང་འདིང་བར་ཞུས་པས།
སློབ་དཔོན་གྱི་ཞལ་ནས། རྒྱལ་པོ་ཁྱེད་བྱང་ཆུབ་ཏུ་ཐུགས་བསྐྱེད་པ་ཡང་
ཇོ་མོ་སྒྲོལ་མ་ཡིན། མཐའ་མ་སངས་རྒྱས་རྩ་<ཙ་>ན་ཡང་རྡོ་རྗེ་གདན་
དུ་ཆོས་ཀྱི་འཁོར་ལོ་བསྐོར་བཪ་གསོལ་བ་འདེབས་པ་ཡང་ཇོ་མོས་བྱེད་པ་
ཡིན། ད་ལྟ་རྒྱལ་པོ་ཐུགས་དམ་བཞེངས་པའི་བར་ཆད་སེལ་བ་ཡང་ཇོ་
103

མོས་མཛད་པ་ཡིན་པས། སྔོན་ལ་ཇོ་མོའི་སྒྲུབ་ཁང་རྩིགས་ཤིག་པར་ལུང་
ཕོག ་ རྒྱལ་པོས་ཀྱང་ཐོག་མར་ལྷོ་ངོས་སུ་ཨྰརྱ་པཱ་ལོའི་གླིང་བརྩིགས་ཏེ་
ཐོག་ཕིབ་ལེགས་པ་དང་།
སློབ་དཔོན་ལ་ཁང་པ་ལེགས་ ཏེ་ གཟུགས་
མཁན་མེད་ཅེས་བཙན་པོས་བཀའ་བསྩལ་པ་ལས། མཁན་པོའི་ཞལ་ནས་
ཡོ་བྱད་ བསོགས་ ཤིག་ < སོག་ཅིག > གཟུགས་མཁན་ འོང་ གིས་ ཞེས་
གསུངས། དེ་ནས་ཧེན་ཁང་དཔེ་དཀར་ནས་ཚུར་རྒྱ་མཚལ་བུ་ཅན་ཡང་
ཟེར། རྒྱ་མཚལ་ན་མཁན་ཡང་ཟེར་བ་གཅིག་ཚོན་རྩིའི་ཀོང་བུ་ཀོང་རྩེ་
གང་ཁུར། པིར་ཆག་པ་གང་ཐོགས་ཏེ། འཇིམ་གཟུགས་དང་ཪི་མོ་
བྱེད་པ་ལ་འཛམ་བུའི་གླིང་ན་ང་མཁས་ཏེ། བོད་ཀྱི་རྒྱལ་པོ་ལྷ་ཁང་རྩིག་
ཟེར་ན་ངས་ནི་གཟུགས་ཤེས་ཟེར་བ་གཅིག་བྱུང༌བ༌དེ༌བཀུག་ནས། · ལྷ་ .
བཟོ་ ན་ རེ། ལྷ་ རྒྱ་ གར་ དང་ རྒྱའི་ གཟུགས་ གང་ བགྱི་ ཞེས་ གསུངས།
དེར་འཚོགས་ཏེ་གྲོས་བགྱིས་པས། ་་ མཁན་པོའི་ཞལ་ནས། – སངས་རྒྱས་
རྒྱ་གར་དུ་བྱོན་པ་ཡིན་པས་རྒྱ་གར་ལུགས་སུ་བགྱི་གསུངས། བཙན་པོའི་
ཞལ་ནས། བོད་ཀྱི་ལུགས་སུ་བགྱིས་ན་བོད་ནག་པོ་ལ་ཞེན་པ་རྣམས་དད་
པ་སྐྱེར་རེ་བ་ལགས་པས། — ལྷ་བོད་ལུགས་སུ་བྱ་བར་ཅིས་ཀྱང་གནང་ཞེས་
སློབ་དཔོན་ལ་ཞུས་པས། · འོ་ན་བོད་འབངས་ཀུན་བསྡུས་ཤིག་བོད་ཀྱི་
ལུགས་སུ་བྱའོ་གསུངས། བོད་ཀྱི་ལུགས་སུ་བགྱིད་པའི་དཔེ་བོད་འབངས་
ཀུན་ཚོགས་< འཚོགས་ > པ་ལས་ནང་ན་གཟུགས་བཟང་བ་ཁུ་སྟག་ཚས་
ལ་དཔེ་བྱས་ཏེ། གཙོ་བོ་ལ་ཨརྱ་པཱ་ལོ་ཁར་ས་པཱ་ཎི་བཞེངས། རྨ་ས་
ཀོངལ་དཔེ་བྱས་ཏེ་ཨརྱ་པཱ་ལོར་རྟ་མགྲིན་སྒོ་སྲུང་དུ་བྱས། ཐང་བཟང་
སྟག་ལོད་ལ་དཔེ་བྱས་ཏེ་ཨརྱ་པཱ་ལོའི་སྤྲུལ་པ་ཡི་གེ་དྲུག་པ་གཡས་སུ་བྱས།
104

ལྷ་མོའི་དཔེ་བུད་མེད་ལ་མཛེས་པ་ལྕོག་རོ་གཟའ་< བཟའ་ > ལྷ་བུ་སྨན་ལ་
དཔེ་བགྱིས་ཏེ་སྒྲོལ་མ་གཡས་སུ་བྱས། ལྕོག་རོ་བཟའ་ནུ་ཆུང་ལ་དཔེ་བྱས་
ཏེ་ལྷ་མོ་འོད་ཟེར་ཅན་གཡོན་དུ་བྱས། ཀུན་ཚར་ལགས་ནས་རྒྱལ་པོས་ཡོ་
བྱད་སྟ་གོན་མཛད་དེ། གྲལ་ཉི་ཤུ་དགུའི་གདུགས་ལ་ཞལ་བསྲོ་ཞུ་བའི་ཚེ།
སློབ་དཔོན་ གྱིས་ མཆོད་ པ་ བཤམ་ དུ་ གསོལ་ ཏེ། ནམ་བསྲོས་ པ་ དང་།
ལྷ་ཁང་གི་སྟེང་ཨརྱ་པཱ་ལོའི་སྟེང་ནས་འོད་ཉི་མ་ཤར་བ་ཙམ་ཞིག་ཇེ་ཆེ་ཇེ་ཆེ་
བྱུང་ནས་བྲག་དམར་ཕུ་མདའ་ཟླ་བ་ཤར་བ་བཞིན་འོད་ཀྱིས་ཁྱབ་པར་སྣང་།